

Jelentkezés EU választási megfigyelőnek

(Koszovó 2021)

Az Európai Bizottság nyilvánosságra hozta felhívását a **koszovói önkormányzati** **választásokat** megfigyelő EU misszióban való részvételre (dokumentumok mellékelve).

A választásokra **2021. október 17-én, illetve amennyiben lesz második forduló, úgy arra november 14-én kerül sor.** Az Európai Bizottság összesen

* 22 hosszú távú megfigyelő (LTO) és
* 36 rövid távú megfigyelő(STO)

kiküldését tervezi és **tagállamonként** 3-3 fő **hosszú illetve rövid távú** megfigyelő jelölését kéri. Ttervezett kiküldetési időszak **LTO**: 2021. szeptember 13. - 2021. november 1. (második forduló esetén 2021. szeptember 13- november 26.); **STO**: 2021. október 12- október 20. (második forduló esetén: november 10-17.)

A tagállamok jelöltjei közül az Európai Bizottság választja ki az 58 megfigyelőt.

**Jelentkezési feltételek**

* angol nyelv magas fokú írás- és beszédkészsége (C1 szint),
* a korábban az országban/ régióban szerzett tapasztalat előnyt jelent;
* korábbi választási megfigyelői tapasztalat és/vagy más releváns tapasztalat, ide értve: választási képzés, technikai közreműködés vagy gyakorlat a régióban előnyt jelent
  + LTO esetében legalább két megfigyelői vagy ’core team” tapasztalat szükséges (nem kötelező EU által szervezett megfigyelésnek lennie), illetve választási megfigyelői képzés (lehetőleg EODS/NEEDS)
  + STO esetében legalább egy megfigyelői vagy ’core team” tapasztalat szükséges (nem kötelező EU által szervezett megfigyelésnek lennie), illetve választási megfigyelői képzés (lehetőleg EODS/NEEDS)
  + A tagállamok számára lehetőség van egy fő LTO és egy fő STO tapasztalattal még nem rendelkező megfigyelő jelölésére is.
* korábbi civil részvétel nagy nemzetközi missziókban, vagy emberi jogi megfigyelő misszióban szerzett munkatapasztalat előnyt jelent;
* a demokrácia és az emberi jogok iránti elkötelezettség tanúsítása;
* számítógép (microsoft office, excel, word, access, acrobat, outlook, web böngésző), műholdas telefon, GPS, BGAN kezelői és internet felhasználói ismerete;
* kiváló fizikai és egészségi állapot; nehéz körülmények, hosszú munkaórák elviselése;
* nehéz körülmények elviselése;
* **teljes rugalmasság az elvárt a kiküldetés időszakára**.
* **hozzájárulás a misszió által előírt PCR tesztek elvégzéséhez.**
* **A COVID-helyzet függvényében a kiküldetési időpont módosulhat, illetve törlődhet.**
* **A COVID- 19 vírus elleni védőoltás erősen ajánlott.**

A pályázók tapasztalatait és nyelvtudását az Európai Bizottság, illetve a Külgazdasági és Külügyminisztérium a teljes kiválasztási eljárás során tesztelheti. További információ a mellékelt angol nyelvű dokumentumban található.

**A pályázathoz kérjük csatolni:**

* a feltételek teljesítéséről szóló, a jelentkező és két tanú által aláírt alábbi nyilatkozatot:

*„Alulírott a koszovói önkormányztai választásokat megfigyelő EU misszióban történő részvételi felhívásra jelentkezve kijelentem, hogy a pályázati kiírás követelményeinek megfelelek. A küldetést saját felelősségemre vállalom. Egyben tudomásul veszem, hogy annak teljesítésével kapcsolatban vagy a teljesítés során engem ért bármely kárral kapcsolatban a Külgazdasági és Külügyminisztériumot semmilyen felelősség nem terheli. Vállalom továbbá, hogy kiválasztásom esetén az EU választási megfigyelőkre vonatkozó magatartási kódexben foglaltakat maradéktalanul betartom.”*

*Covid-19 elleni védőoltással rendelkezem./ Nem rendelkezem ( A megfelelő rész aláhúzandó.)*

*……………………………*

*Pályázó*

*Budapest, 2021. ……………………..”*

* A jelentkezés **része** az EU választási névjegyzékbe történő regisztráció: <https://webgate.ec.europa.eu/europeaid/applications/eom/>

**Felhívjuk a figyelmet, hogy regisztráció nélkül a jelentkezés nem érvényes!**

Kérjük a már korábban regisztrált pályázókat, hogy pályázatuk benyújtása előtt **frissítsék** a „Roster”-en található önéletrajzukat, feltüntetve az elbíráláshoz szükséges minden releváns információt.

**A jelentkezés benyújtásának határideje: 2021. augusztus 2. 10.00 óra.**

**A jelentkezéseket, amely tartalmazza a fenti nyilatkozatot szkennelve, az [elections@mfa.gov.hu](mailto:elections@mfa.gov.hu), *másolatban* a** [**viktoria.olah@mfa.gov.hu**](mailto:viktoria.olah@mfa.gov.hu) **valamint az** [**mgall@mfa.gov.hu**](mailto:mgall@mfa.gov.hu) **e-mail címre kérjük eljuttatni a fenti határidőig. Az e-mail tárgya** „***EU EOM – Koszovó 2021***” **legyen.**